open-index/open-wikipedia-markdown huggingface dataset:
Podnikateľ

**Podnikateľ** je všeobecne osoba venujúca sa sústavne samostatne ekonomickej činnosti, podnikaniu. Konkrétne definície sa rôznia.

## Obchodné právo
V slovenskom Obchodnom zákonníku (§ 2 ods. 2) je podnikateľ definovaný ako:
* a) osoba zapísaná v obchodnom registri
* b) osoba podnikajúca na základe živnostenského zákona
* c) osoba podnikajúca podľa zvláštnych predpisov na základe iného oprávnenia
* d) fyzická osoba, ktorá prevádzkuje poľnohospodársku výrobu a je zapísaná do evidencie podľa zvláštneho predpisu

Z toho vyplýva, že: Podnikateľmi sú vždy osoby zapísané do obchodného registra. Osoby, ktoré nie sú zapísané v obchodnom registri, sú podnikateľmi, ak majú na rozsah predmetu podnikania živnostenské oprávnenie; alebo ak vykonávajú činnosť podľa iných predpisov, ktorú možno charakterizovať ako podnikanie a ktorá si vyžaduje oprávnenie; alebo ak vykonávajú poľnohospodársku výrobu zapísanú do evidencie (poľnohospodárska výroba zapísaná do obchodného registra je vždy podnikateľ).

V slovenskom živnostenskom zákone (§ 5 ods. 1) sa používa legislatívna skratka podnikateľ na označenie (fyzickej alebo právnickej) osoby prevádzkujúcej živnosť.

## Pozri aj
* živnostník
Mikropočítač

náhľad|Apple IIc
**Mikropočítač** je historické označenie pre počítač s mikroprocesorom (teda s CPU v jednom integrovanom obvode). Často sa dodáva, že musí byť aj stolným prístrojom a jeho operačná pamäť nie je extrémne vysoká. Iná všeobecne používaná charakteristika: tieto počítače zaberajú fyzicky relatívne malý priestor.

Mikropočítač vznikne tak, že sa k mikroprocesoru (CPU) pridajú aspoň pamäťové a vstupno-výstupné obvody, prípadne ešte periférne zariadenia, aby bol mikropočítač schopný samostatnej práce.

Osobný počítač, herná konzola, notebook, tablet PC a ďalšie sú druhom mikropočítača.

Väčšina vybavenia počítača je integrovaná v jednej „skrini“. Vo všeobecnosti platí, že mikropočítač sa zmestí na bežný kancelársky stôl. Naopak, väčšie počítače ako napríklad minipočítače, mainframe, a superpočítače zaberajú často celú miestnosť.

Pojmy mikro-, mini- a sálový- počítač patria do obdobia počiatočnej éry vzniku počítačov (do polovice 90. rokov 20. storočia) a dnes už takéto delenia vzhľadom na veľmi rýchly vývoj v tejto technike nepoznáme. To čo sa pred niekoľkými rokmi (z hľadiska výkonu) označovalo pojmom sálový superpočítač mame dnes doma na stoloch vo vyhotovení notebook.
Nemocničná nákaza

**Nemocničná nákaza**, odborne **nozokomiálna nákaza** (skr. **NN**; gr. *nosokomeion* = nemocnica, *nosos* = choroba, *komeo* = starať sa) je prenosné ochorenie vonkajšieho alebo vnútorného pôvodu, ktoré vzniklo v súvislosti s pobytom osôb v zdravotníckom zariadení. Za nemocničnú nákazu sa považuje aj nákaza, ktorá sa s ohľadom na svoj inkubačný čas prejaví po prepustení pacienta zo zdravotníckeho zariadenia alebo po jeho preložení do iného zdravotníckeho zariadenia.

Infekcia prítomná v čase prijatia môže byť za nozokomiálnu považovaná len vtedy, keď je epidemiologicky spojená s predchádzajúcou hospitalizáciou.
Na vzniku týchto infekcií sa podieľa prítomnosť určitých mikroorganizmov v nemocničnom prostredí, oslabenie organizmu chorobou a diagnostické a liečebné zásahy do organizmu (napr. operácia, cievkovanie).
Najčastejšími vyvolávateľmi sú baktérie Escherichia coli, Klebsiella, Proteus, Pseudomonas aeruginosa, Staphylococcus aureus.

## Rozdelenie
Triedenie nemocničných nákaz môže byť podľa výskytu na nešpecifické a špecifické NN, podľa pôvodu na exogénne NN a endogénne NN a podľa klinického prejavu.

* podľa výskytu
** **nešpecifické** NN sú infekcie, ktoré sa bežne vyskytujú aj mimo zdravotníckeho zariadenia, do ktorého boli prenesené (chrípka, salmonelóza), ich výskyt v zdravotníckom zariadení býva odrazom epidemiologickej situácie v príslušnom regióne.
** **špecifické** NN vznikajú v nemocničnom prostredí v súvislosti s diagnostickými alebo liečebnými výkonmi. Tieto infekcie môžu byť dokonca špecifické aj pre určitý typ oddelenia (neurologické, novorodenecké, ortopedické). Vyznačujú sa špecifickým šírením, často vysokou odolnosťou pôvodcu, odlišnými prístupmi k predchádzaniu a liečbe oproti mimonemocničným nákazám.
* podľa pôvodu
** **exogénne** NN pochádzajú z prameňa, ktorý sa nachádza mimo pacienta (napr. zo vzduchu, plôch)
** **endogénne** NN sú spôsobené vlastnou mikrobiálnou flórou pacienta a to zavlečením infekčného pôvodcu z kolonizovaného orgánu či slizničného povrchu do okolitých tkanív či do iného orgánu (napr. črevné mikroorganizmy do brušnej dutiny)
* podľa klinického prejavu
** infekcie močového traktu
** chirurgické infekcie v rane
** infekcia krvného prúdu
** pneumónia
** ostatné (do 10  % všetkých NN)

## Externé odkazy
* WHO - Prevention of hospital-acquired infections - en
* National Nosocomial Infections Surveillance System - en

Kategória:Epidemiológia
Kilometer

**Kilometer** (symbol: **km**) je jednotka dĺžky v metrickej sústave, zodpovedajúca 1 000 metrom (predpona kilo pochádza z gréčtiny, *khilia* = tisíc a *metro* = počet alebo miera). Kilometer sa bežne používa pre vyjadrenie vzdialeností v doprave a všeobecne na povrchu Zeme.

## Prevod na iné jednotky dĺžky
* 1 kilometer = 1000 metrov
* 1 kilometer ≈ 0,54 námornej míle
* 1 kilometer ≈ 0,621 míle
* 1 kilometer ≈ 3281 stôp

## Pozri aj

* SI
* SI predpony
* Svetelný rok

Kategória:Odvodené jednotky sústavy SI
Kategória:Jednotky dĺžky
Štvorec

| polomer vpísanej kružnice   = r \, = \, \frac{1}{2} \cdot a = \frac{a}{2}
| uhol pri vrchole            = 90°
| dĺžka najdlhšej uhlopriečky = u \, = \, a \cdot \sqrt{2}
}}

**Štvorec** je druh mnohouholníka a obdĺžnika so štyrmi rovnako dlhými stranami a pravými uhlami medzi nimi.

## Matematické vzťahy
Nech má strana štvorca dĺžku a. Potom platí:

## Iné projekty

Kategória:Mnohouholníky
Altair BASIC

**Altair BASIC**, pôvodný názov bol **MITS 4K BASIC**, bol významný krok v počítačovej histórii. Altair BASIC sa stal programovacím jazykom pre prvý celosvetovo úspešný osobný počítač MITS Altair 8800. Takisto to bol aj prvý produkt spoločnosti Microsoft (v tom čase Micro-Soft).

Na tvorbe interpretera sa podieľali Bill Gates, Paul Allen a Monte Davidoff bez akéhokoľvek prístupu k počítaču Altair alebo procesoru 8080 (použili svoj vlastný simulátor procesora 8080, simulátor bežal na minipočítači PDP-10). 

Kategória:BASIC dialekty
Object Pascal

**Object Pascal**, nazývaný aj Delphi (čo je však už dnes označenie pre vývojové prostredie) je objektovo orientovaný programovací jazyk založený na jazyku Pascal. Vývojové prostredie, pôvodne určené na vývoj aplikácii v tomto jazyku sa nazýva Delphi. Jazyk je tvorený spoločnosťou Borland (istý čas vystupovala pod menom Inprise, dnes aktivity týkajúce sa Delphi a Object Pascalu presunula na svoju dcérsku spoločnosť CodeGear).  

## Programovací jazyk

Významné aspekty jazyka zahŕňajú:

* transparentnú prácu s objektami referenciami/ukazovateľmi
* vlastnosti ako súčasť jazyk, t. j. podporu pre gettery a settery (tiež známe ako pristupovače a mutátory), ktoré transparentne poskytujú zapuzdrenie
* indexové vlastnosti a implicitné vlastnosti
* delegáty, čo sú v podstate bezpečné ukazovatele na metódy, ktoré sa používajú hlavne na zviazenie udalostí ich konzumentom
* delegáciu implementácie rozhraní členom a vlastnostiam tried
implementáciu konzumentov správ systému Windows označením metódy triedy s číslom alebo názvom správy

## Externé odkazy
* Borland website - Delphi subsite 
* The Delphi Object Model
* Delphi Super Page
* Open Directory Project: Delphi 
* Torry's Delphi Pages
* Veľké množstvo študijných textov o Delphi a Pascal-e 
* Object Pascal - stručný popis, porovnávanie príkazov-operátorov oproti iným jazykom

Kategória:Programovacie jazyky
1860

## Udalosti
* 24. marec – Francúzsko anektovalo Savojsko
* 11. máj – taliansky revolucionár Giuseppe Garibaldi pristál s tisíckou dobrovoľníkov v prístave Marsala na ostrove Sicília
* 27. máj – Giuseppe Garibaldi so svojim vojskom obsadil Palermo 
* 31. máj – začalo jednanie rakúskej ríšskej rady, ktorú cisár zvolal po jedenástich rokoch od rozohnania Kroměřížskeho snemu
* 14. august – dokončením Tiskej železnice boli na uhorskú železničnú sieť napojené Košice
* 20. október – cisár František Jozef I. vydal tzv. Októbrový diplom
* nemecký chemik Albert Niemann po prvý raz vyrobil kokaín
* vojna medzi domorodými Maormi a osadníkmi na Novom Zélande 
* nemecký chemik Robert Wilhelm Bunsen a fyzik Gustav Robert Kirchhoff objavili chemický prvok cézium

## Narodenia
* 29. január – Anton Pavlovič Čechov, ruský spisovateľ a dramatik († 1904)
* 29. február – Herman Hollerith, americký vynálezca a inžinier († 1929)
* 2. máj – Theodor Herzl, židovský novinár a politik, ktorý sa pokladá za zakladateľa sionizmu († 1904)
* 3. máj – John Scott Haldane, anglický lekár a filozof († 1936)
* 3. máj – Vito Volterra, taliansky matematik a fyzik († 1940)
* 17. máj – Martin Kukučín, slovenský prozaik, dramatik a publicista († 1928)
* 20. máj – Eduard Buchner, nemecký biochemik, nositeľ Nobelovej ceny za chémiu († 1917)
* 21. máj – Jane Addamsová, americká sociálna pracovníčka a reformátorka, laureátka Nobelovej ceny za mier († 1935)
* 21. máj – Willem Einthoven, holandský lekár a fyziológ, nositeľ Nobelovej ceny († 1927)
* 7. júl – Gustav Mahler, rakúsky hudobný skladateľ († 1911)
* 19. júl – Lizzie Borden, americká žena, súdená za vraždu svojich rodičov roku 1892 († 1927)
* 18. august – Kristína Royová, slovenská náboženská spisovateľka a redaktorka († 1936)
* 24. september – George Carmack, objaviteľ bohatého náleziska zlata na Klondike († 1922)
* 1. október – Johannes Thiele, nemecký zoológ († 1936)
* 6. november – Ignacy Jan Paderewski, poľský klavirista, hudobný skladateľ a politik († 1941)
* 23. november – Hjalmar Branting, švédsky politik, nositeľ Nobelovej ceny za mier († 1925)

## Úmrtia
[thumb|upright|[Thomas Addison († 29. jún)]]
* 27. január – János Bolyai, maďarský matematik (* 1802)
* 29. január – Ernst Moritz Arndt, nemecký publicista a básnik (* 1769)
* 8. apríl – Štefan Sečéni, maďarský šľachtic, politik a národný buditeľ (* 1791)
* 23. jún – Giuseppe Cafasso, taliansky kňaz a svätec (* 1811)
* 29. jún – Thomas Addison, anglický lekár, objaviteľ Addisonovej choroby (* 1793)
* 1. júl – Charles Goodyear, americký vynálezca (* 1800)
* 12. september – William Walker, americký filibustier, dobrodruh a žoldnier, prezident Nikaraguy (* 1824)
* 21. september – Arthur Schopenhauer, nemecký filozof (* 1788)
* 5. október – Alexej Stepanovič Chomiakov, ruský filozof, spisovateľ a básnik (* 1804)
* 14. december – George Hamilton Gordon Aberdeen, britský konzervatívny politik (* 1784)
* 17. december – Désirée Clary, švédska kráľovná ako manželka Karola XIV. Jána (* 1777)


1860
Štvorcový kilometer

thumb|Kilometer štvorcový
**Štvorcový kilometer** (symbol **km²**) je jednotka sústavy SI určujúca veľkosť plochy. Patrí medzi odvodené jednotky sústavy SI.

 sa rovná:
* ploche štvorca so stranou dlhou  na každej strane
* 
* 
* 10 000 árov
* 0,386 102 štvorcovej míle
* 247,105 381 akrom

Ďalej platí:

*  = 
* 1 hektár = 
* 1 štvorcová míľa = 
* 1 aker = 

## Pozri aj

* Prevod jednotiek

Kategória:Odvodené jednotky sústavy SI
Kategória:Jednotky plochy
Zoznam programovacích jazykov

## 0-9
* 2.PAK
* 20-GATE
* 473L Query
* 51forth

## A
* A+
* A++
* ABC
* ABC ALGOL
* ABLE
* ACS
* ActionScript
* Ada
* ALGO
* ALGOL
* AMOS BASIC
* AMPL
* APL
* AppleScript
* AutoLISP
* AWK (awk, gawk, mawk, nawk)

## B
* B
* BASIC
** Visual Basic
** Altair BASIC
* bc
* Befunge
* Bistro
* Bourne shell (sh)
* Bourne-Again shell (bash)
* Business Process Execution Language (BPEL)
* Brainfuck
* BUGSYS

## C
* C
* C--
* C++
* C#
* Caché Basic
* Caché ObjectScript
* Cg
* CHILL
* ColdFusion (CFML)
* COBOL
* CobolScript
* Component Pascal
* Common Intermediate Language (CIL)
* Common Lisp
* COWSEL
* C shell (csh)
* CSS (cascading style sheet)

## D
* D
* dBase 
* Delphi
* Dialog Manager
* DIBOL
* Dylan

## E
* Eiffel
* Emacs Lisp
* Elf

## F
* FALSE (programovací jazyk)
* Felix
* Forth
* Fortran

## G
* Go
* GML
* Gclisp

## H
* HAL/S 
* HAScript
* Haskell
* Heron
* 

## I
* IDL (programovací jazyk)
* IMP
* Interface (programovací jazyk) (IDL)
* Inform
* Information Processing Language (IPL)
* Intercal
* Io
*Imagine

## J
* J
* Jazyk symbolických inštrukcií
* JADE
* Java
* JavaScript
* JCL
* JOSS

## L
* LaTeX
* Lisp
* Logo
* LotusScript
* Lua

## M
* MATLAB
* Mathematica
* METAL
* Modula
* Modula-2
* Modula-3
* MSIL

## N
* Nemerle

## O
* Oberon
* Objective-C
* Object Pascal

## P
* Pascal
** Free Pascal
** Object Pascal (Delphi)
** Turbo Pascal
** MiniPascal
* Pawn 
* PEARL
* Perl
* PHP
* PL-11
* PL/SQL
* PL/B
* PL/C
* PL/I
* PL/0
* PL/M
* PostScript
* PowerBASIC
* Powerbuilder
* Prolog
** Turbo Prolog
* Python

## Q
* Q

## R
* R
* RPG
* Ruby
* Rust

## S
* Seed7
* Small
* Smalltalk
* SML
* SQL
* Squeak
* STOS BASIC
*Scratch

## T
* Tcl

## U
* UnrealScript

## V
* Vala
* Visual Basic for Applications
* VBScript
* Visual Basic
* Visual DataFlex
* Visual DialogScript
* Visual FoxPro
* Visual Objects
* Visual Basic Scripting

## W
* Water

## X
* XOTcl
* XSLT

## Y
* YAFL

## Z
* ZZT-oop
* ZOPL
Visual Basic

**Visual Basic** (VB) je udalosťami riadený programovací jazyk a zodpovedajúce vývojové prostredie, ktorého autorom je Microsoft.

Tento programovací jazyk je pomerne jednoduchý pre začiatočníkov, aj vďaka možnosti tvoriť jednoduché programy s Citadela*Maestro, ale aj pokročilý programátor tu nájde pokročilé koncepty ako objektové programovanie, správa pamäte s garbage collection a používanie komponentov.

## Priklady zdrojových kódov
Nejaké zdrojové kódy:

**Funkcia, ktorá vypočíta obsah kruhu**

```vb
Private Function ObsahKruhu(Polomer As Double) As Double
    Const PI = 3.14159265358979323846264
    ObsahKruhu = PI * (Polomer ^ 2)
End Function
```

**Program, ktorý zobrazí okno s napisom "Hello World"**

```vb
Sub Main()
    ' Toto je komentár
    MsgBox("Hello World")
End Sub
```


## História
Visual Basic 1.0 bol predstavený v roku 1991. Formulárový generátor vývojára Alana Coopera pod kódovým názvom *Ruby* (bez súvisu s programovacím jazykom Ruby) poskytol „vizuálnu“ časť Visual Basicu a to bolo spojené s *EB* (Embedded BASIC), ktorý bol navrhnutý pre opustený databázový systém spoločnosti Microsoft – *Omega*. Finálna verzia 6 bola vydaná v roku 1998.

Kategória:Programovacie jazyky
Kategória:BASIC dialekty
Visual Basic for Applications

**Microsoft VBA** (Visual Basic for Applications) možno charakterizovať ako programovací jazyk pre programy z balíčka Microsoft Office. Slúži na tvorbu a prispôsobenie používateľom definovaných funkcií programov Microsoft Office. VBA je v programoch balíčka MS Office k dispozícii automaticky, bez nutnosti dodatočnej inštalácie. Najnovšia verzia VBA je VBA 7.1 ktorá je obsiahnutá v aktuálnej verzii balíčku Office, MS Office 2016, ako aj v predošlej verzii 20131. 

## VBA Excel Vývojár

Tak ako pre ostatné programy MS Office sa príkazy VBA do Excelu píšu v špeciálnom editore zvaným Vývojár. Kódovanie vo Vývojári je založené na procedúrach a slúži predovšetkým na automatizáciu práce v Exceli, za účelom ušetriť čas s pravidelnými a časovo náročnými úlohami (napr. pri tvorbe rozpočtov, faktúr, tabuliek či databáz). 

Záložka Vývojár, cez ktorú sa dá v Exceli editor otvoriť, nie je v predvolenom nastavení Excelu. Do programu je preto vhodné si túto záložku pridať, aby sa dalo k VBA dostať rýchlou cestou. Urobiť sa tak dá cez Súbor/Možnosti/Prispôsobiť pás s nástrojmi a zaškrtnúť možnosť Vývojár. Vo VBA sa dajú ovládať všetky štandardné funkcie Excelu, ako aj iné dodatočné funkcie a príkazy, ktoré nie sú dostupné v štandardnom náhlade funkcií v hárku.

Visual Basic editor sa skladá z troch hlavných častí: okno projektov, okno vlastností a okno pre kódovanie. K VBA editoru sa dá dostať aj pomocou klávesovej skratky ALT + F11.

## Bezpečnosť

Používatelia Excelu by mali mať na vedomí, že vo VBA sa dajú vytvoriť aj procedúry so zlými úmyslami. V štandardnom nastavení Excelu je používateľ preto pri otváraní akéhokoľvek súboru, v ktorom boli vytvorené nové makrá, vyzvaný akceptovať riziká. Používatelia by mali povoliť makrá iba vtedy, keď poznajú pôvod súboru.

## Externé odkazy
Excel online kurz VBA
Excel VBA

Kategória:Programovacie jazyky
1871

## Udalosti
* 18. január – v Zrkadlovej sále zámku vo francúzskom Versailles bol pruský kráľ Viliam I. vyhlásený za nemeckého cisára, čím súčasne zjednotilo Nemecko ako Nemecké cisárstvo
* 18. marec – vyhlásená Parížska komúna
* 21. marec – Otto von Bismarck sa stal prvým nemeckým kancelárom
* 26. marec – kráľovná Viktória otvorila Royal Albert Hall v Londýne 
* 10. máj – skončila prusko-francúzska vojna
* 29. máj – pád Parížskej komúny
* 20. júl – Britská Kolumbia se stala šiestou kanadskou provinciou
* 31. august – Adolphe Thiers sa stal prvým francúzskym prezidentom
* 7. november – Londýn bol telegraficky spojený s austrálskym Darwinom

## Narodenia
[náhled|upright|[František Kupka (* 23. september)]]
* 22. január – Léon Jessel, nemecký operetný skladateľ († 1942)
* 24. január – Jiří Karásek ze Lvovic, český básnik, spisovateľ a kritik († 1951)
* 1. marec – Arthur Surridge Hunt, britský papyrológ a profesor († 1934)
* 3. marec – Maurice Garin, francúzsky cyklista († 1957)
* 25. marec – Hermann Abert, nemecký muzikológ († 1927)
* 27. marec – Ján Brežný, slovenský politik († 1939)
* 12. apríl – Joannis Metaxas, grécky generál a politik († 1941)
* 6. máj – François Auguste Victor Grignard, francúzsky chemik († 1935)
* 30. máj – Nándor Dáni, maďarský atlét († 1949)
* 19. jún – Alojz Sokol, slovenský atlét († 1932)
* 10. júl – Marcel Proust, francúzsky spisovateľ a prekladateľ († 1922)
* 15. júl – Max Bodenstein, nemecký fyzikálny chemik († 1942)
* 16. júl – Sergej Nikolajevič Bulgakov, ruský ekonóm a filozof († 1944)
* 27. júl – Ernst Zermelo, nemecký matematik († 1953)
* 27. august – Theodore Dreiser, americký spisovateľ († 1945)
* 29. august – Albert Lebrun, francúzsky politik a 15. prezident Francúzska († 1950)
* 30. august – Ernest Rutherford, novozélandský jadrový fyzik, nositeľ Nobelovej ceny († 1937)
* 15. september – Charles Camichel, francúzsky astronóm († 1966)
* 23. september – František Kupka, český maliar († 1957)
* 29. október – Narziss Kaspar Ach, nemecký psychológ († 1946)
* 18. december – Jan Kotěra, český architekt († 1923)
* Emery Roth, americký architekt slovenského pôvodu († 1948)

## Úmrtia
[náhľad|upright|[Charles Babbage († 18. október)]]
* 25. január – Wilhelm Weitling, nemecký filozof, teoretik komunizmu (* 1808)
* 4. február – František Antonín Nickerl, český lekár a entomolóog (* 1813)
* 7. február – Rudolf Ritter von Feistmantel, rakúsky lesník a entomolóog (* 1805)
* 18. marec – Augustus De Morgan, škótsky logik a matematik (* 1806)
* 29. marec – Rudolf Felder, rakúsky právnik a entomológ (* 1842)
* 11. máj – John Herschel, anglický matematik a astronóm (* 1792)
* 5. jún – Viktor Ivanovič Močuľskij, ruský entomolóog (* 1810)
* 9. jún – Anna Atkinsová, britská botanička a fotografka (* 1799)
* 9. jún – Friedrich Ueberweg, nemecký historik filozofie (* 1826)
* 16. jún – Ján Kalinčiak, slovenský spisovateľ a básnik (* 1822)
* 15. júl – Ján Chalupka, slovenský dramatik a prozaik (* 1791)
* 18. október – Charles Babbage, anglický matematik, filozof a informatik (* 1791)
* 9. december – Josef Mánes, český maliar (* 1820)


1871
1877

## Udalosti
* 4. marec – Emile Berliner vynašiel mikrofón
* 4. marec – premiéra baletu Labutie jazero od Piotra Iľjiča Čajkovského
* 21. november – Thomas Edison oznamuje vynález fonografu, prístroja umožňujúceho zaznamenať a znovu reprodukovať zvuk (prvá demonštrácia sa uskutočnila 29. novembra).
* 1. ročník najprestížnejšieho a najstaršieho tenisového turnaja Wimbledon

## Narodenia
* 19. január – Bruno Bauch, nemecký filozof († 1942)
* 19. január – Fráňa Šrámek, český básnik, spisovateľ a dramatik († 1952)
* 23. január – József Reményi, maďarský sochár medailér a dizajnér mincí († 1977)
* 26. február – Carel Steven Adama van Scheltema, holandský ľudový básnik († 1924)
* 9. marec – Emil Abderhalden, švajčiarsky biochemik a fyziológ († 1950)
* 15. apríl – Anton Štefánek, slovenský politik a zakladateľ slovenskej sociológie († 1964)
* 2. máj – Florián Tománek, slovenský katolícky kňaz, redaktor a politik († 1948)
* 3. máj – Karl Abraham, americký psychiater nemeckého pôvodu († 1925)
* 4. jún – Heinrich Otto Wieland, nemecký chemik († 1957)
* 2. júl – Hermann Hesse, švajčiarsky spisovateľ a maliar, nositeľ Nobelovej ceny za literatúru († 1962)
* 1. september – Francis William Aston, britský chemik a fyzik († 1945)
* 25. október – Henry Norris Russell, americký astronóm († 1957)
* 14. november – Ján Vojtaššák, slovenský rímskokatolícky biskup († 1965)
* 28. november – Jozef Buday, slovenský politik († 1939)

## Úmrtia
* 11. január – Janko Matúška, štúrovský básnik a národný buditeľ (* 1821)
* 6. máj – Viliam Pauliny-Tóth, slovenský politik, beletrista, básnik a publicista (* 1826)
* 6. máj – Johan Ludvig Runeberg, fínsko-švédsky básnik (* 1804)
* 3. júl – Žofia Württemberská, holandská kráľovná (* 1818)
* 3. september – Adolphe Thiers, francúzsky historik a politik (* 1797)
* 23. september – Urbain Le Verrier, francúzsky astronóm (* 1811)
* 31. december – Gustave Courbet, francúzsky maliar (* 1819)


1877
Právna norma

**Právna norma** je označenie pre jeden všeobecne záväzný *príkaz*, *zákaz* alebo *dovolenie* vyplývajúce z právneho poriadku vrátane nástrojov a zmocnení k jeho dosiahnutiu alebo vymáhaniu. Spravidla právny predpis (napríklad zákon, vyhláška a pod.) obsahuje niekoľko právnych noriem.

Obvykle nie je právna norma v predpise uvedená ako súvislá časť textu, ale je ju treba z rôznych častí textu alebo rezných predpisov extrahovať alebo dedukovať. Niektoré aspekty právnej normy môžu byť vyjadrené napríklad systematickým zaradením textu do právneho predpisu namiesto explicitného vyjadrenia. Preto sa zdá byť presnejšie pozerať na text právneho predpisu nie ako na súbor noriem, ale ako súbor pravidiel, z ktorých sa dajú pomocou výkladu individuálne právne normy extrahovať.

Niektoré právne normy nemajú samostatný zmysel, ale majú charakter *spresnenia*, *doplnenia* alebo *obmedzenia* inej právnej normy alebo výnimky z nej. (napr. § 478 Občianskeho zákonníka (40/1964 Zb. v znení neskorších predpisov) - *Akékoľvek podmienky pripojené k závetu nemajú právne následky; ustanovenie § 484 ods. 1 druhej vety tým nie je dotknuté.*)

## Štruktúra právnej normy

Právnu normu opisovali najmä starší teoretici tzv. trojprvkovou štruktúrou právnej normy:
* *Hypotéza* (predpoklad ak je splnené *x*,… – býva v právnom predpise aj zamlčaná, ak sa napr. týka všetkých)
* *Dispozícia* (…, má nasledovať následok *y*)
* *Sankcia* (ak nie je splnený následok, nasleduje sankcia *z*)

V novšej literatúre sa hovorí o zdvojenej štruktúre právnej normy:
* *Primárna hypotéza*
* *Primárna dispozícia*
* *Sekundárna hypotéza* - (je negáciou primárnej dispozície)
* *Sekundárna dispozícia* - (spolu so sekundárnou hypotézou nahrádza sankciu)

Základným rozdielom je idea, podľa ktorej aj *sankcia* je len druhom *dispozície* (jej aplikáciu však spravidla zabezpečuje donucovací orgán).

### Príklad

; § 461 ods. 2 Občianskeho zákonníka (40/1964 Zb. v znení neskorších predpisov) : Ak nenadobudne dedičstvo dedič zo závetu, nastupujú namiesto neho dedičia zo zákona. Ak sa nadobudne zo závetu len časť dedičstva, nadobúdajú zvyšujúcu časť dedičia zo zákona.

* *Primárna hypotéza* – Ak nenadobudne dedičstvo dedič zo závetu…
* *Primárna dispozícia* – …nastupujú namiesto neho dedičia zo zákona
* *Sekundárna hypotéza* – Ak sa nadobudne zo závetu len časť dedičstva…
* *Sekundárna dispozícia* – …nadobúdajú zvyšujúcu časť dedičia zo zákona

Kategória:Teória práva
Kategória:Právne predpisy
Ústa

**Ústa** môžu znamenať:

* zjednodušené označenie ústnej dutiny
* otvor v tele živočíchov, väčšinou začiatok tráviacej sústavy, u človeka ústna štrbina (lat. *rima oris*)
* bunkové ústa (gr. *cytostoma*) je miesto na povrchu prvokov, kde prebieha fagocytóza

## Iné projekty
Svetelný mesiac

**Svetelný mesiac** () je jednotkou dĺžky, ktorá je definovaná ako vzdialenosť, ktorú prejde svetlo v absolútnom vákuu za 1 celý mesiac (30 dní, z ktorých každý má 86 400 sekúnd), alebo 777 062 051 136 000 m. Táto hodnota je presná, pretože meter je v skutočnosti definovaný z hľadiska rýchlosti svetla. 

Svetelný mesiac nie je príliš často používanou jednotkou, pretože existuje len zopár astronomických objektov v takej vzdialenosti; obežné dráhy objektov vonkajšej časti slnečnej sústavy sa lepšie merajú použitím svetelných dní alebo svetelných hodín, zatiaľ čo medzihviezdne vzdialenosti spadajú do mierky svetelných rokov. Existuje však aj niekoľko výnimiek. Napríklad sa predpokladá, že Oortov oblak sa rozprestiera do vzdialenosti 10 až 20 svetelných mesiacov od Slnka.

Ďalšie jednotky, súvisiace so svetelným mesiacom, sú svetelný rok, svetelný týždeň, svetelný deň, svetelná hodina, svetelná minúta, svetelná sekunda.

Kategória:Astronomické jednotky dĺžky
Svetelný deň

**Svetelný deň** (po angl. *light day*) je jednotkou dĺžky, ktorá je definovaná ako vzdialenosť, ktorú prejde svetlo v absolútnom vákuu za jeden celý deň (ktorý má 86 400 sekúnd), alebo 25 902 068 371 200 m. Táto hodnota je presná, pretože meter je v skutočnosti definovaný z hľadiska rýchlosti svetla.

Svetelný deň nie je príliš často používanou jednotkou, pretože existuje len zopár astronomických objektov takej vzdialenosti; Predpokladá sa, že Oortov mrak sa rozprestiera do vzdialenosti 290 až 580 svetelných dní od Slnka.

Ďalšie jednotky, súvisiace so svetelným dňom, sú svetelný rok, svetelný mesiac, svetelný týždeň, svetelná hodina, svetelná minúta, svetelná sekunda.

Kategória:Astronomické jednotky dĺžky
Svetelná hodina

**Svetelná hodina** (angl. *light hour*) je jednotkou dĺžky, ktorá je definovaná ako vzdialenosť, ktorú prejde svetlo v absolútnom vákuu za jednu hodinu, čo predstavuje . Táto hodnota je presná, pretože meter je definovaný z hľadiska rýchlosti svetla.

Pre ilustráciu, hlavná polos obežnej dráhy Pluta má dĺžku 5,473 svetelných hodín.

Ďalšie jednotky, súvisiace so svetelnou hodinou, sú svetelný rok, svetelný mesiac, svetelný týždeň, svetelný deň, svetelná minúta, svetelná sekunda.

Kategória:Astronomické jednotky dĺžky
Svetelná minúta

**Svetelná minúta** (po angl. *light minute*) je jednotkou dĺžky, ktorá je definovaná ako vzdialenosť, ktorú prejde svetlo v absolútnom vákuu za jednu celú minútu, čo predstavuje 17 987 547 480 m. Táto hodnota je presná, pretože meter je v skutočnosti definovaný z hľadiska rýchlosti svetla.

Pre ilustráciu, priemerná vzdialenosť Zeme od Slnka (1 AU) je 8,317 svetelných minút.

Ďalšie jednotky, súvisiace so svetelnou minútou, sú svetelný rok, svetelný mesiac, svetelný týždeň, svetelný deň, svetelná hodina, svetelná sekunda.

Kategória:Astronomické jednotky dĺžky
Ada (programovací jazyk)

**Ada** alebo **ADA** je procedurálny programovací jazyk vyvinutý koncom 70. rokov 20. storočia na objednávku Ministerstva obrany USA. Považuje sa za nasledovníka programovacieho jazyka Pascal. Bol navrhnutý Jeanom Ichbiahom z CII Honeywell Bull. Ada bola pomenovaná po komtese Auguste Ade Byronovej Kingovej, grófke Lovelace, ktorá pomáhala Charlesovi Babbageovi pri navrhovaní prvého mechanického počítača, preto je považovaná za prvú programátorku.

## Charakteristika
Ada podporuje štruktúrované aj paralelné programovanie, zapuzdrenie a abstraktné typy dát.

### Príklad


```ada
with Ada.Text_IO; 
 
 procedure Pozdrav is
 begin
    Ada.Text_IO.Put_Line("Ahoj svet!");
 end Pozdrav;
```


## Kompilátory

* GNAT - Kompilátor založený na GCC
* JGNAT - Verzia GNAT pre Java Runtime Environment - behové prostredie jazyka Java
* MGNAT - Verzia GNAT pre Microsoft .NET
* ObjectAda

## Referencie

## Externé odkazy
* AdaPower
* ACM SIGAda
* GNU Ada Homepage

Kategória:Programovacie jazyky
Kategória:Eponymické termíny v informatike
ALGOL

**ALGOL** (skratka z **ALGO**rithmic **L**anguage, v slovenčine algoritmický jazyk) je programovací jazyk pôvodne vyvinutý v polovici 50. rokov 20. storočia. Bol navrhovaný s cieľom vyhnúť sa problémom jazyka Fortran a bol podnetom na vznik ďalších jazykov, ktoré vychádzali priamo z neho, napríklad Pascal. ALGOL bol prvý jazyk, ktorý zaviedol používanie slov **begin** a **end**.

Existuje viacero oficiálnych verzií ALGOLu: ALGOL 58, ALGOL 60 a ALGOL 68. 

## Príklady

(Slová označené hrubým písmom sú závislé od konkretnej implementácie kompilátora)

 **procedure** Absmax(a) Size:(n, m) Result:(y) Subscripts:(i, k);
     **value** n, m; **array** a; **integer** n, m, i, k; **real** y;
 **comment** The absolute greatest element of the matrix a, of size n by m 
 is transferred to y, and the subscripts of this element to i and k;
 **begin** **integer** p, q;
     y := 0; i := k := 1;
     **for** p:=1 **step** 1 **until** n **do**
     **for** q:=1 **step** 1 **until** m **do**
         **if** abs(a[p, q]) > y then
             **begin** y := abs(a[p, q]);
             i := p; k := q
             **end**
 **end** Absmax

Ďalší príklad zobrazí text „Ahoj svet!“:

  **program** Pozdrav;
  **begin**
     **print** "Ahoj svet!";
  **end**;

Kategória:Programovacie jazyky
Ja, robot (film)

***Ja, robot*** je vedecko-fantastický film voľne vychádzajúci z poviedok Isaaca Asimova. Hlavnú postavu stvárnil Will Smith.

## Iné projekty

## Externé odkazy
* 
* 

Kategória:Filmy z 2004
Kategória:Filmy podľa názvu
Kategória:Filmy USA
Kategória:Vedecko-fantastické filmy
Butch Cassidy a Sundance Kid

***Butch Cassidy a Sundance Kid*** je preslávený western režiséra George Roy Hilla z roku 1969 o dvoch sympatických ľahkomyselných zločincoch, špecializujúcich sa na vykrádanie bánk a vlakov. Hlavné úlohy vo filme hrajú Paul Newman a Robert Redford, aj keď pôvodne boli ponúknuté Warren Beattymu a Steve McQueenovi, dokonca sa uvažovalo aj o Marlon Brandovi. Pre Roberta Redforda sa stala postava Sundance Kida prelomovou a urobila z neho populárnu hviezdu.

Film získal štyroch Oscarov v roku 1969 a to za pôvodný scenár, kameru, pieseň a pôvodnú hudbu. Okrem toho bol nominovaný v ďalších troch kategóriách: najlepší film, réžia a zvuk.
 
Podľa jednej z hlavných postáv nazval Robert Redford filmový inštitút Sundance Institute, ktorý podporuje nezávislých filmárov a ktorý každoročne usporadúva Sundance Film Festival - najvýznamnejší festival nezávislého filmu v USA, ktorý si získal svoje meno už aj v zahraničí. Aj rekreačné stredisko Sundance Resort, ležiace na úpätí Skalnatých hôr v blízkosti Salt Lake City v štáte Utah, nesie meno tohto filmového hrdinu. Po krádeži výplatnej pásky a súpravy, ktorá bola súčasťou balenia, Cassidy a Sundance vstúpia do malej osady, kde mladík identifikuje oslíkovo označenie a privolá políciu, čo spustí ozbrojenú konfrontáciu. Cassidy sa pokúša o nebezpečný šprint smerom k oslovi, aby mu poslal ďalšie strely, zatiaľ čo Sundance mu dodáva potláčajúcu paľbu. Zranení sa obaja ustupujú do budovy. Cassidy navrhuje Austráliu ako ďalšie útočisko. Miestne úrady však bez ich vedomia povolali bolívijské vojenské sily. Zločinci sa vynárajú z budovy a strieľajú do sústredenej paľby armádnych jednotiek rozmiestnených na všetkých strategických výškach. Streľba sa ozýva nad zamrznutým finálnym záberom útočiacich banditov.

## Obsah

Butch Cassidy a Sundance Kid sú vodcovia bandy špecializujúcej sa na vykrádanie bánk a vlakov na americkom západe. Butch je „mysliteľ“, tvorca ideí, Sundance je zase pištoľník s najrýchlejšou rukou široko ďaleko. Keď však škody, ktoré spôsobujú železničnej spoločnosti začínajú byť príliš veľké, začne ich prenasledovať špeciálne najatý oddiel. Oddiel ich prenasleduje tak úporne a dôkladne, že Butch navrhne, aby odišli do Bolívie, krajiny o ktorej už dávno sníval. Tam pokračujú vo svojom dobrodružnom pištoľníckom živote.

## Externé odkazy
* 
* 

Kategória:Filmy z 1969
Kategória:Filmy podľa názvu
Kategória:Filmy USA
Kategória:Filmové westerny
Benedetto Croce

**Benedetto Croce** (* 25. február 1866, Pescasseroli, Taliansko – † 20. november 1952, Neapol) bol taliansky filozof, humanista, historik a kritik. 

## Životopis
Narodil sa do bohatej katolíckej rodiny. Rodičia mu zomreli už v detstve, pri zemetrasení, a preto ho vychovával jeho strýko Silvio Spaventa.
V rokoch 19201921 bol ministrom školstva, roku 1944 znova minister. V roku 1925 napísal manifest proti fašizmu v Taliansku. V roku 1943 založil (do roku 1947 aj viedol) Liberálnu stranu. V roku 1947 založil Taliansky inštitút pre historické štúdie. 

V rokoch 19031944 vydával vplyvný literárno-filozofický časopis „La Critica“.

## Názory
Bol odporcom fašizmu, ideológom liberalizmu. V estetike bol zástancom podriadenia sa jednotlivca všeobecným hodnotám.

Prekonal taliansky pozitivizmus, ktorý bol dôležitý v 19. storočí. Spočiatku bol ovplyvnený F. De Sanctisom a J. Herbartom, ale potom sa stal novohegelianistom. Svojím dialektickým idealizmom podľa Hegela značne prispel k rozšíreniu nemeckého idealizmu v Taliansku. 

Skutočnosť chápal ako nekonečný, dialektický vývoj objektívneho ducha dejín. Skutočnosť sa vraj realizuje v dvoch základných podobách: 
*tvorivá teoretická činnosť (poznávanie):
**estetické myslenie
**pojmové myslenie
*praktická činnosť (chcenie, konanie)
**etika
**ekonomickosť

## Dielo
*V zátvorke sú doslovné preklady *
* *Materialismo storico ed economia marxista* (1900) (Historický materializmus a marxistická ekonómia)
* *Filosofia come scienza dello spirito* (19021917) (Filozofia ako veda ducha), časti:
**Estetica come scienza dell' espressione e linguistica generale (Estetika ako veda výrazu a všeobecná lingvistika)
**Logica come scienza del concetto puro (Logika ako veda čistého pojmu)
**Filosofia della pratica. Economia ed etica (Filozofia praxe. Ekonika (Ekonomickosť) a etika)
**Teoria e storia della storiografia (Teória a dejiny historiografie)
* *Ciò che è vivo e ciò che è morto della filosofia di Hegel* (1907) (Živé a mŕtve (veci) na Hegelovej filozofii)
* *La filosofia di Giambattista Vico* (1911) (Filozofia Giambattistu Vica)
* *Breviario di estetica* (1912) (Breviár estetiky)
* *Saggio sul Hegel* (1912) (Rozprava o Hegelovi)
* *Goethe* (1919)
* *Poesia e non poesia. Note sulla letteratura europea del secolo decimonono* (1923) (Poézia a nepoézia)
* *Racconto degli racconti* (1925) (Rozprávanie rozprávaní)
* Manifest antifašistických intelektuálov (1.5. 1925),in: *La Critica*
* *Aesthetica in nuce* (1928) (Estetika v zátylku)
* *Ultimi saggi* (1935) (Poslední múdri)
* *La poesia* (1936) (Poézia)
* *La storia come pensiero e come azione* (1938) (Dejiny ako myšlienka a ako čin)
* *Il carattere della filosofia moderna* (1941) (Charakter modernej filozofie)
* *Filosofia e storiografia* (1949) (Filozofia a historiografia)

## Iné projekty

Kategória:Talianski filozofi
Kategória:Filozofi dejín
Kategória:Talianski ateisti
Kategória:Osobnosti z Neapola
Kategória:Senátori Senátu Talianskeho kráľovstva
1626

## Udalosti
* 24. máj – Peter Minuit, guvernér Nového Nizozemska, kúpil od pôvodných obyvateľov ostrov Manhattan
* 11. september – založenie jezuitského kolégia v Bratislave

## Narodenia
* 5. február – Marie de Sévigné, francúzska šľachtičná a spisovateľka († 1696)
* 4. október – Richard Cromwell, syn Olivera Cromwella, lord protektor Anglicka, Škótska a Írska († 1712)
* 18. december – Kristína I., švédska kráľovná († 1689)

## Úmrtia
* 9. apríl – Francis Bacon, anglický filozof a štátnik (* 1561)
* 30. október – Willebrord Snellius, holandský astronóm a matematik (* 1580)
* 9. december – Salomon de Brosse, francúzsky architekt (* 1571)


1626
JavaScript

**JavaScript**, je skriptovací programovací jazyk. Jazyk je používaný najmä pri tvorbe webových stránok. Pôvodne ho vyvíjal Brendan Eich zo spoločnosti Netscape Communications pod názvom **Mocha**, neskôr pod menom **LiveScript**. Pred uvedením na verejnosť bol premenovaný na „JavaScript“, najmä pre vtedajšiu popularitu jazyka Java. Aj na základe jeho názvu je rozšírený názor, že syntax Javascriptu sa podobá Jave, v skutočnosti bol jeho tvorca najviac inšpirovaný jazykom Self.

## Java, JavaScript a JScript
Neexistuje žiadny vzťah medzi jazykmi Java a JavaScript; ich najväčšia podobnosť je v syntaxi založenej na spoločnom predkovi - jazyku C. Microsoft vyvinul jazyk s podobnou syntaxou pod názvom JScript, ktorý ale nedodržuje špecifikáciu ECMAScript.  Rozdiely v implementácii majú za následok čiastočnú neprenosnosť kódu medzi webovými prehliadačmi ako je napríklad implementácia JScript (Microsoft Internet Explorer) a JavaScript (Mozilla Firefox).

## Implementácie
V súčasnosti je dostupné množstvo implementácií virtuálnych strojov jazyka JavaScript, proprietárnych i s otvoreným zdrojovým kódom, pričom niektoré z týchto implementácií je možné používať ako knižnice do iných programov a mať tak podporu tohto jazyka v prakticky ľubovoľnej aplikácii.
Spôsoby interpretácie sa rôznia medzi implementáciami. Niektoré využívajú jednoduché spracovanie kódu do abstraktného syntaxného stromu, ktorý následne prechádzajú a interpretujú interpreterom priamo zdrojový kód. Oveľa efektívnejšie sú implementácie, ktoré kód spracujú do podoby bajtkódu - vlastnej reprezentácie jednotlivých inštrukcií programového kódu. Tento bajtkód je interpretovaný následne virtuálnym strojom, ktorý môže byť registrový alebo zásobníkový, čo tiež ovplyvňuje jeho výkon.
V poslednej dobe (2008) sa začínajú objavovať implementácie, ktoré prevádzajú JavaScriptové programy priamo do procesorových inštrukcií a teda ich môžu priamo spustiť na danej architektúre bez potreby dodatočného virtuálneho stroja.

## Literatúra
* Lednár, Matej.: Príručka programátora - Prehľadný sprievodca jazykom JavaScript 1.5+. Bratislava: MLD Group, 2009, s. 238, ISBN 978-80-89448-02-9
* Lednár, Matej.: Príručka programátora - Prehľadný sprievodca jazykmi XHTML 1.1, CSS 2.1 a JavaScript 1.5+ s úvodom do DOM. Bratislava: MLD Group, 2009, s.776. ISBN 978-80-89448-00-5
* Lednár, Matej.: Príručka programátora - Aplikujeme DOM s jazykmi XHTML, CSS a JavaScript. Bratislava: MLD Group, 2009, s. 207. ISBN 978-80-89448-01-2
Interface description language

**Interface description language** (niekedy označovaný aj ako **interface definition language**, do slovenčiny možno preložiť ako "jazyk popisujúci rozhranie") (**IDL**), je počítačový jazyk na popisovanie rozhrania sotwarového komponentu. Na IDL sa možno pozerať ako na všeobecne uznávaný jazyk, ktorý určuje ako sa „jeden kus softwaru“ dohovorí s iným „kusom“. 

IDL je používaný v architektúrarch: Distributed computing environment, COM, SOM, XPCOM (tiež známy pod názvom *XPIDL*), CORBA a SOAP pre webové služby.

Kategória:Programovacie jazyky
COBOL

**COBOL** je programovací jazyk. Názov je skratka z **''CO**mmon **B**usiness **O**riented **L**anguage* (Všeobecný jazyk orientovaný na obchod). Prvá verzia bola navrhnutá v roku [[1959]]. Štandard *COBOL 2002'' podporuje aj objektovo orientovaný prístup k programovaniu.

Cobol je programovací jazyk určený pre jednoduché výpočty nad väčším množstvom údajov. Cobol zaviedol vo svojej dobe do programovacích jazykov štruktúru záznamu (record). Jeho nespornou výhodou je forma programu, ktorá je pomerne blízka prirodzenému jazyku. 

Kategória:Programovacie jazyky
Objective-C

**Objective-C**, niekedy nazývaný aj **ObjC**, **Objective C** alebo **Obj-C**, je objektovo orientovaný programovací jazyk. Základ vychádza z jazyka C, do ktorého bol pridaný systém zasielania správ z jazyka Smalltalk. Používa sa najmä na platformách Mac OS X a GNUstep. Programy písane v Objective-C možno skompilovať aj na systémoch kde beží gcc, ktoré obsahuje kompilátor Objective-C.

## Externé odkazy
* Domovská stranka GNUstepu Gnustep
* Domovská stránka Cocoa Cocoa

Kategória:Programovacie jazyky
APL (programovací jazyk)

**APL** (skratka z **A** **P**rogramming **L**anguage, niekedy **A**rray **P**rocessing **L**anguage) je programovací jazyk orientovaný na polia navrhnutý v roku 1962 Kennethom Iversonom počas jeho pôsobenia na Harvardovej univerzite.

Kategória:Programovacie jazyky
1770

## Udalosti
* 5. marec – pri Bostonskom masakri zastrelili britskí vojaci niekoľko civilistov
* 12. apríl – britský parlament zrušil Townshendove zákony o nepriamych daniach v severoamerických kolóniach
* 19. apríl – Mária Antoinetta sa vydala za francúzskeho dauphina Ľudovíta
* 23. august – britský moreplavec James Cook vylásil pobrežie východnej Austrálie za majetok britskej koruny
* 31. august – 7. september – v Uničove sa stretli cisár Jozef II. a pruský kráľ Fridrich II. a dohodli spoločnú zahraničnú politiku voči Rusku

## Narodenia
[thumb|upright|[Georg Wilhelm Friedrich Hegel (* 27. august)]]
* 26. február – Antonín Rejcha, česko-francúzsky hudobný skladateľ, pedagóg a teoretik († 1836)
* 20. marec – Friedrich Hölderlin, nemecký básnik († 1843)
* 3. apríl – Theodoros Kolokotronis, grécky vojvodca a národny hrdina († 1843)
* 7. apríl – William Wordsworth, anglický básnik († 1850)
* 9. apríl – Thomas Johann Seebeck, nemecký fyzik († 1831)
* 3. jún – Manuel Belgrano, argentínsky advokát, politik a vojak, jeden z vodcov vojny za nezávislosť († 1820)
* 18. jún – Anton Rochel, slovensko-rakúsky prírodovedec, botanik, lekár-chirurg a entomológ († 1847)
* 29. jún – Pavol Magda, slovenský pedagóg, geograf a štatistik († 1841)
* 27. august – Georg Wilhelm Friedrich Hegel, nemecký filozof († 1831)
* 9. október – Amédée Louis Michel Lepeletier, francúzsky entomológ († 1845)
* 19. november – Ivan Kruzenštern, ruský admirál a moreplavec († 1846)
* 19. november – Bertel Thorvaldsen, dánsky sochár († 1844)
* december – Ludwig van Beethoven, nemecký skladateľ († 1827)

## Úmrtia
* 27. marec – Giovanni Battista Tiepolo, taliansky neskorobarokový maliar (* 1696)
* 7. apríl – Ján Justus Torkoš, slovenský lekár, chemik a balneológ (* 1699)
* 24. apríl – Ján Adam Rayman, slovenský lekár (* 1690)
* 27. máj – Žofia Magdaléna Brandenburská, dánska a nórska kráľovná ako manželka Kristiána VI. (* 1700)
* 30. máj – François Boucher, francúzsky maliar (* 1703)
* 5. december – James Stirling, škótsky matematik (* 1692)


1770
Gangnihesu

**Gangnihesu** (vo fr. prepise *Gangnihessou*), alebo *Ganje Hesu* (vo fr. prepise Ganye Hessou), je prvý z tradičných „dvanástich kráľov Dahome“. Dahome bolo africké kráľovstvo v oblasti dnešného Beninu.

## Pôvod
Podľa povesti Gangnihesu pochádza z dynastie, ktorá prišla v 16. stroročie z Tada na rieke Moro, miesta dnes ležiaceho v Togu, do Allady a stali sa kráľmi Veľkej Ardry. Bol jedným zo štyroch bratov. Jedným z nich bol kráľ Veľkej Ardry a po jeho smrti boli jeho územia rozdelené medzi jeho troch bratov. Tak vznikla popri Veľkej a Malej Ardre Dahome, hoci pôvodne nebola väčšia ako plošina Abome.

## Kráľ
Hovorí sa, že Ganje Hesu bol kráľom okolo roku 1620. Mal byť zbavený trónu jeho bratom Dakodonu počas cestovania po kráľovstve. Jeho symboly boli samičí vták gangnihesu, bubon a lovecká palica s oštepom. 

## História
Nie je celkom jasné, či bol z historického hľadiska kráľom. Je tiež možné, že bol dôležitým vodcom, ktorý riadil záležitosti svojej krajiny prostredníctvom svojich návrhov, a že jeho brat Dakodonu prijal ako prvý titul kráľa. Je však jasné, že Dakodonu bol vo svojej dobe považovaný za kráľa.

## Veľká Ardra
Ak by sa sme mali striktne držať povesti, počet bratov poukazuje na to, že Gangnihesu bol vlastne bratom, ktorý ako kráľ Veľkej Ardry bol kráľom všetkých troch krajín. Skutočne tiež existujú príbehy, ktoré mu takúto funkciu pripisujú. V týchto je Dogbagrigenu bratom, ktorý dostane Dahome a Dakodonu je synom Dogbagrigena.

Kategória:Vládcovia Beninu
Slovensko hľadá Superstar

***Slovensko hľadá Superstar*** je interaktívna hudobná súťaž s prvkami reality show na motívy populárnej britskej šou *Pop Idol*. Cieľom show je nájsť najlepšieho mladého speváka alebo speváčku. Vysielala sa v rokoch 2004 – 2007. 1. a 2. sériu vysielala STV, 3. sériu TV Markíza.

Všetky série *Slovensko hľadá Superstar* mali konkurzy v 4 slovenských mestách vrátane Košíc, Banskej Bystrice, Žiliny a napokon aj Bratislavy.

## Moderátori a porotcovia
**Prehľad moderátorov relácie ''Slovensko hľadá Superstar'':**
: moderátor

**Prehľad porotcov relácie ''Slovensko hľadá Superstar'':**
: porotca

## Prehľad sérií

## Formát
Patrí do série programov v tomto formáte licencovaných spoločnosťou Freemantle, ktorej úspech sa začal Britskou reláciou Pop Idol, nasledovali American Idol a Australian Idol (úplný zoznam na Superstar séria).
Vyvrcholením série bola v decembri 2003 súťaž World Idol, kde súperili víťazi národných kôl. Diváci z celého sveta odhlasovali víťaza Kurta Nilsena.
Do série **nepatrí** Superstar USA, ktorá je paródiou, kde sa snažia nájsť najhoršieho speváka. Režisér Peter Núñez za tvorbu slovenskej verzie dostal ocenenie OTO.

### Slovensko hľadá Superstar Magazín
Popri Slovensko hľadá Superstar sa vysiela aj **Slovensko hľadá Superstar magazín**, relácia zo zákulisia Superstar. Súčasťou sú rozhovory so súťažiacimi a s celebritami, pohľad za scénu, na prípravu súťažiacich na ďalšie kolo, odpovede na otázky divákov a v neposlednom rade tzv. Hviezdna rota - rebríček najhorších z nepostupujúcich spevákov.

Nezvyčajné je, že formát nebol vytvorený televíznymi producentmi, ale hudobným producentom Simonom Fullerom. Pre divácke hlasovanie sa využíva spoplatnené zasielanie sms správ a telefonáty. Finálový večer Pop Idol vo februári 2002 dosiahol najväčšiu televíznu sledovanosť v Spojenom kráľovstve.

### Česko Slovenská SuperStar
Od roku 2009 spojili TV Markíza a TV Nova obe verzie do jednej federálnej šou *[[Česko Slovenská SuperStar]]*. Šou sa začala vysielať 6. septembra 2009. Hlavným sloganom tejto sezóny bolo: „Dva jazyky, jeden hlas“.

### Iné podobné relácie
Úspech *Pop Idol* podnietil vznik programov s podobným formátom;
* Fame Academy (BBC, Spojené kráľovstvo)
* The X Factor (ITV1)
* Minutes to Fame (TVB)
* Operación Triunfo (TVE a Televisa) s dvomi nasledovníkmi:
** Operazione Trionfo (Taliansko)
* Fama (Brazílial, Globo)
* Star Academy (Grécko a Francúzsko)
* Star Académie (Quebec TVA)
* SuperStar (Arabský svet)

## Externé odkazy
* Oficiálna stránka Slovensko hľadá Superstar 


Kategória:Televízne relácie Slovenskej televízie
Kategória:Televízne relácie TV Markíza
Kategória:Zábavné televízne programy
Kategória:Hudobné televízne programy
Kategória:Hudobné súťaže
Kategória:Televízne súťaže